  Анжелика Тихонова корреспондент Дэри ёросысь Ожмос черкогуртын 110 нылпилы чаклам нылпи садэз рос-прос тупатъян ужъёс бере усьтӥзы. Со сярысь элькунысь дышетонъя но тодосъя министерстволэн пресс-службаез ивортӥз. Ожмосысь нылпи садлэн липетэзлэн, висъетъёсызлэн но коммуникациосызлэн ӟечлыксы пумысен калызылэсь трос вазиськонъёс вуылӥзы. Малы ке шуоно юртэз пуктэм дырысен рос-прос тупатъян ужъёс ӧй вал. Туэ ёрос кивалтӥсьёс интыысь коньдэтысь уксё висъяны пумкылъян кутӥзы Наталья Краснопёрова, Дэри ёросысь дышетонъя управлениен кивалтӥсь1970-тӥ арын пуктэм юртын тупатъян ужъёсты туэ куартолэзе мытӥзы. Лэсьтӥськисьёс липетсэ, выжзэ, ӧсъёссэ лэсьтӥзы, инженер сӧзнэтэз тупатъязы. Озьы ик ужъюртлэсь вылзэ чебер каризы но эм юрттэт сётыны чаклам блокез выльдӥзы. Тупатъян ужъёс оглом 29 миллион манетлэсь трос усизы. Тупатъян ужъёс вакытэ пиналъёс мукет нылпи садъёсы ветлӥзы. 15-тӥ толсуре асьсэлэназ берытскизы.  Тодэ вайытом, Сарапул ёросысь Шевырялово черкогуртын выль ясли усьтӥзы.  Тегъёс: Дышетон Удмуртия Дэри тупатъянужъёс дӥськут лэсьтськон  